Karanteeniturva on maksuton lisäturva asiakkaillemme, joilla on jatkuva matkavakuutus.
Karanteeniturva korvaa välttämättömiä majoitus- ja matkakustannuksia, jos sinut asetetaan kohdemaassa karanteeniin altistuksen vuoksi.
Karanteeniturva on voimassa 1.12.2021-31.12.2022 välisenä aikana alkavilla, enintään 45 vuorokautta kestävillä ulkomaanmatkoilla.
Karanteeniturva on voimassa EU- ja Schengen -maissa sekä Isossa-Britanniassa.
Asiakkaanamme saat karanteeniturvan automaattisesti käyttöön ja se näkyy myös matkavakuutustodistuksellasi. Matkavakuutustodistuksen voit tulostaa Omilta sivuilta "Tilaa uusi todistus" -otsikon alta. Tieto karanteeniturvasta näkyy matkavakuutustodistuksillamme 30.11.2021 alkaen.
Karanteeniturva ei sisälly määräaikaisiin matkavakuutuksiin. Tarkista, kuuluuko karanteeniturva ammattiliittosi ottamaan Liittovakuutukseen.